แม่อายุ 65 พึ่งผ่าไส้ติ่งอักเสบ ปลายเดือน พฤศจิกายน ตอนนี้มีอาการปวดสีข้างขวาล่างเหนือสะโพก หายใจไม่เต็มปวด ยิ่งปวดมากขึ้นในเวลานอน หาวก็ปวด ไอก็ปวด มีประวัติเป็นโลกความดันโลหิตสูง เคยรับการผ่าตัด เนื่องจากเส้นเลือดในสมองตีบ และแตก ซีกซ้ายอ่อนแรง และเคยผ่าตัดเนื้องอกในมดลูก เกิน 10 ปีแล้ว
สวัสดีค่ะ อาการปวดสีข้างอาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยโดยหลังผ่าตัดบริเวณหน้าท้อง อาจทำให้มีอาการปวดตึงบริเวณดังกล่าวได้ประมาณ 1-2 เดือนแรก หลังจากนั้นควรทุเลาหรือหายเป็นปกติแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและหน้าท้อง